Ракетка етештереүселәр баҙарында конкуренция процесында ике тиҫтәләп етештереүсенән торған тотороҡло «төркөмләү» барлыҡҡа килә. Бынан тыш, компаниялар тенниссыларҙың (PRO, CLUB, TUR һ. б.) уйын кимәле өсөн ракеткалар етештерә, сөнки тенниссының оҫталығы ни тиклем юғары булһа, ул ракетка параметрҙарына ла шул тиклем һиҙгерерәк була. Юғары кимәлдәге профессионалдар, ҡағиҙә булараҡ, үҙҙәренең уйын һәм анатомик үҙенсәлектәрен иҫәпкә алып, шәхси фирмаларҙа заказ буйынса эшләгән ракеткалар менән уйнай. Яңыртыу моделдәре яҡынса бер-ике йыл эсендә барлыҡҡа килә, әммә иң популяр моделдәрҙе оҙағыраҡ ваҡытҡа етештерергә мөмкин.